ROMÂNIA                                                                                                                        APROBAT    

MUNICIPIUL TIMIŞOARA                                                                                               PRIMAR 

DIRECŢIA CLĂDIRI, TERENURI ŞI DOTĂRI DIVERSE                                                              

BIROUL EVIDENŢA PATRIMONIULUI                                                                     NICOLAE ROBU    

NR. SC2013 -            / 23.05.2013                                          

REFERAT

privind trecerea din domeniul public al municipiului Timişoara în domeniul privat 

al municipiului Timişoara, a unor mijloace fixe  aflate în administrarea Regiei Autonome de Transport Timişoara, în vederea scoaterii din funcţiune, dezmembrării, casării şi valorificării materialelor rezultate din dezmembrarea acestora
          Prin adresele nr. RE2013-001861,1862,1863/15.02.2013 şi nr. RE2013-002580/08.05.2013, REGIA AUTONOMĂ DE TRANSPORT TIMIŞOARA a solicitat promovarea unui Proiect de Hotărâre Consiliu Local, care să aprobe trecerea din domeniul public al Municipiului Timişoara, în domeniul privat al Municipiului Timişoara, a unor mijloace fixe care nu mai corespund din punct de vedere funcţional, ori fac obiectul unui proiect de reamenajare.
         Aceste mijloace fixe fac parte din domeniul public al Municipiului Timişoara şi în administrarea Regiei Autonome de Transport Timişoara, în baza Hotărârilor de Consiliu Local nr. 474/2006 şi nr. 171/2009, respectiv în baza HG 849/2009. 
       Pentru mijloacele fixe aflate în locaţia de pe str. 1 Decembrie nr. 58 şi Calea Buziaşului (înscrise în ANEXA 1), ce au făcut obiectul documentaţiei de dezmembrare întocmite în baza HCL nr. 197/23.11.2012, administratorul propune realizarea împrejmuirilor necesare, înainte de trecerea efectivă la dezmembrare, precum şi realizarea alimentării cu apă industrială, necesară pentru spălarea mijloacelor de transport public de persoane, înainte de scoaterea din funcţiune a forajului existent.  
        Regia Autonomă de Transport Timişoara, precizează deasemenea că pentru mijlocul fix înscris cu numărul de inventar 18740 „substaţia nr. 7” , precum şi reţelele de cabluri aferente acesteia, înscrise sub numerele de inventar: 18741, 18988, 18989, 18990, 18991, 18992, 18869 şi 18877 (înscrise în ANEXA 2), scoaterea din funcţiune se va realiza după ce se vor asigura resursele financiare din bugetul local, pentru realizarea condiţiilor tehnice necesare electroalimentării reţelei de transport public de persoane.
        Pentru mijloacele fixe aflate în locaţia de pe: Bv. Take Ionescu nr. 83 şi care au făcut obiectul documentaţiei de dezmembrare întocmite în baza HCL nr.  197 şi 198 din 23.11.2012,  cât şi mijlocul fix nefuncţional  aflat în locaţia Calea Buziaşului nr. 2, precum şi cel din desfăşurarea liniei de troleibuz a Căii Girocului, cuprinsă în proiectul de „Amenajare a Complexului Rutier Michelangelor„ (înscrise în ANEXA 3), se propune aprobarea scoaterii din funcţiune şi casare.                    
         Bunurile cuprinse în ANEXA 1, Anexa 2 şi Anexa 3 sunt înscrise în evidenţa mijloacelor fixe ale Primăriei Municipiului Timişoara la o valoare totală de 1.275.688,18 lei.          

         Pentru a fi casate, este necesară trecerea mijloacelor fixe din domeniul public al municipiului Timişoara în domeniul privat al municipiului Timişoara, în conformitate cu Ordonanţa Guvernului nr. 112/2000, art.2, privind reglementarea procesului de scoatere din funcţiune, casare şi valorificare a activelor corporale care alcătuiesc domeniul public al statului şi al unităţilor administrativ teritoriale.
Respectând prevederile art. 10, alin. 2 din L. 213/1998 actualizată, privind proprietatea publică şi regimul juridic al acesteia;                                                                                                       
       Faţă de cele de mai sus:

PROPUNEM:


Emiterea unui HCL care să aprobe:

1.  Trecerea din domeniul public al municipiului Timişoara în domeniul privat al municipiului Timişoara, a mijloacelor fixe prevăzute în Anex 1, ANEXA 2 şi ANEXA 3, în vederea scoaterii din funcţiune, dezmembrării, casării şi valorificării materialelor rezultate din dezmembrarea acestora.

2.  Pentru mijloacele fixe aflate în locaţia din Str. 1 Decembrie nr. 58, înscrise în CF nr. 413832 şi cuprinse în ANEXA 1, se va realiza o nouă posibilitate de alimentare cu apă industrială, necesară pentru spălarea mijloacelor de transport public, cu sprijinul şi sub supravegherea Direcţiei Tehnice.
3.   Scoaterea din funcţiune a mijloacelor fixe cuprinse în Anexa 2, se va realiza după ce se vor asigura resursele financiare din bugetul local, pentru realizarea condiţiilor tehnice necesare electroalimentării reţelei de transport public de persoane.
4.   Aprobarea realizării unei noi împrejmuiri la terenul înscris în CF nr. 413832, top nou creat cu 413832/1 în urma dezmembrării conform HCL nr. 197 şi 198 din 23.11.2012, pe care se află mijloacele fixe din locaţia din strada 1 Decembrie nr. 58 şi Bv. Take Ionescu nr. 83. 
5.  Procedura de împrejmuire, de scoatere din funcţiune, casare şi după caz valorificare a mijloacelor fixe cuprinse în Anexa 1, ANEXA 2 şi ANEXA 3 la prezentul referat, va fi pusă în aplicare prin grija Regiei Autonome de Transport Timişoara, sub supravegherea  Direcţiei Tehnice, iar rezultatele demersurilor se vor comunica şi Direcţiei Clădiri, Terenuri şi Dotări Diverse, spre înregistrare în evidenţa tehnico-operativă.

